22:30 Lars Vilks: Jeg var målet

Den svenske tegner Lars Vilks siger til AP, at han tror, han var målet for attentatforsøget på Østerbro i København. Han tror samtidig, at gerningsmanden bag er inspireret af terrorangrebet på Charlie Hebdo.

Søndag d. 15. Februar 2015

Kl. 01.00 Skud ved synagoge

Københavns Politi bekræfter til DR Nyheder, at der er blevet affyret skud ved synagogen i Krystalgade. Nørreport station er ved at blive evakueret.

KL. 01:11 Person skudt i hovedet

Politiet oplyser i en pressemeddelelse, at en person er ramt af skud i hovedet og to betjente er ramt af skud i henholdvis arm og ben under et skyderi i Kystalgade i Indre By i København. Politiet kan endnu ikke bekræfte, om skudepisoden er sket i forbindelse med angrebet mod debatmødet i Krudttønden.

Gerningsmanden er flygtet til fods fra stedet.

Kl. 01:12 Nørreport evakueres

Efter skudepisoden advarer politiet folk mod at opholde sig i Indre By i området nær Nørreport og Krystalgade, da gerningsmanden stadig er på fri fod og bevæbnet.

- Folk må ikke komme ud af deres lejligheder, cyklister bliver stoppet, folk bliver beordret til at blive inde på barer, fortæller DR-journalist, Mikkel Westphal-Stephensen fra Israles Plads nær Nørreport.

Togene og metro standser desuden ikke på Nørreport, mens politiet har afspærret området.

https://twitter.com/KobenhavnPoliti/status/566754196763205632

Kl. 01:51 Politiaktion i lufthavnen

Politiet rydder regionaltogsperronen i lufthavnen og gennemsøger et tog. Alt foregår i et roligt tempo, fortæller et øjenvidne til DR Nyheder. Københavns Politi bekræfter senere, at de har tjekket et regionaltog på vej mod Malmø. Men at de har ikke fundet noget.

Læs også : Statsministeren: Ingen skal slippe afsted med at angribe det danske samfund

Kl. 02:00 SMS 'jeg er okay'

Beredskabsstyrelsen anmoder på Twitter folk, der befinder sig i indre by, om at sms'e til deres pårørende, at de er ok for at undgå unødig bekymring.

https://twitter.com/BRSdk/status/566764027964301312

Kl. 03:53 Tog standser igen ved Nørreport St.

Efter politiet har afspærret et større område omkring Nørreport og Krystalgade i Indre By i København, oplyser DSB, at togpassagerer efter flere timers afbrydelse igen kan benytte Nørreport St.

KL. 04:00 Person dræbt af skud i hovedet

Politiet oplyser ved et pressemøde kl. 04 natten til søndag, at lørdagens og nattens hændelser har krævet endnu et dødsoffer. Personen, der blev ramt i hovedet under skududvekslingen i Krystalgade, er afgået ved døden. Politiet har søndag nat ikke yderligere oplysninger om drabsofferet, udover at der er tale om en mand i 30'erne, som holdt vagt ved arrangementet.

- Der er politi på stedet, da en person kommer og begynder at skyde. En politimand bliver ramt i benet, den anden i armen. Den dræbte person befandt sig umiddelbart uden for synagogen, siger Allan Wadsworth-Hansen fra Københavns Politi under pressemødet.

Formanden for Det Jødiske Samfund i Danmark bekræfter senere til DR Nyheder, at den dræbte er en ung jødisk mand, der foretog adgangskontrol ved synagogen.

De to ramte betjente meldes uden for livsfare.

Kl. 05:25 Politiet affyrer skud på Nørrebro St.

Københavns Politi oplyser, at de har skudt og ramt en mand på Nørrebro St.

https://twitter.com/KobenhavnPoliti/status/566814694942724096

05:54 Mand skudt og dræbt af politiet

Politiet oplyser i en pressemeddelelse, at de har skudt og dræbt en mand på Nørrebro. Politiet har tidligere på dagen har haft en adresse på Nørrebro under observation. På et tidspunkt ankommer en mand på adressen. Da han bliver råbt an, åbner han ild, hvilket politiet besvarer og dræber manden. Ingen betjente er blevet ramt ved episoden, oplyser politiet.

08:00 Københavns politi antager, at gerningsmanden er dræbt

På en pressebriefing fortæller repræsentanter for Københavns Politi, at de arbejder ud fra formodningen, at den dræbte ved Nørrebro Station stod bag skudepisoderne ved Krudttønden og synagogen i Krystalgade. Der er dog 'mange løse ender' og der venter en stor efterforskning, lyder det. Politiet har ved hjælp af videoovervågning kunne følge den formodede gerningsmands færden. Læs om den færden på linket herunder.

13:00 Politiet ved, hvem den formodede gerningsmand er

Politiet siger på et pressemøde, at man kender gerningsmandens identitet, at han er kendt af PET, og at man arbejder udfra en teori om, at han kan være inspireret af massakren på Charlie Hebdo i Paris - og i øvrigt er inspireret af islamistisk ekstremisme.

15:42 Stor politiaktion i gang på Nørrebro - to anholdte

Politiet undersøger netcafé på Nørrebrogade på Nørrebro i København som led i efterforskningen efter skudangrebet.

Hele søndagen efterforsker politiet i alt mindst seks gerningssteder rundt om i København, blandt andet i Mjølnerparken på Nørrebro og Vognmandsmarken på Østerbro. Se mere om efterforskningerne her.

Københavns Politi har søndag anholdt to mænd, kl. hhv. 08.14 og 14.50. De mistænkes for at have hjulpet gerningsmanden i forbindelse med skudattentaterne.

19:05 Formodet gerningsmand er Omar Abdel Hamid El-Hussein

DR Nyheder offentliggør, at den formodede gerningsmand er Omar Abdel Hamid El-Hussein, 22 år, født i Danmark og kendt for flere kriminelle forhold som vold og overtrædelse af våbenloven.

Han er tidligere dømt for et groft knivstikkeri og er netop blevet løsladt i januar efter en længere varetægtsfængsling.